Kaapstad sê 'ja' vir 2 100 nuwe swembaddens | Netwerk24
Man se lyk in motor voor huis gekry
'n Man is Maandagoggend vroeg voor vriende se huis in Mitchells Plain in die Wes-Kaap dood in 'n motor aangetref.
Boer se dogter tydens plaasaanval ontvoer
'n Boer se dogter is tydens 'n plaasaanval in die Oos-Kaap ontvoer.
Vrag met bleikroom, verslank-pille op grens gestop
Verslankingspille en velverbleikingsrome van digby R3 miljoen is Saterdagaand by die Groblersbrug-grenspos naby Tom Burke in Limpopo gekry.
MSL: Gayle, Morgan swaai wilgerlat vir SA spanne
Nie een van die ses internasionale sterre wat in Krieket Suid-Afrika (KSA) se nuwe T20-glanstoernooi, die Mzansi Superliga (MSL), gaan speel, sal vir die duur van die reeks beskikbaar wees nie.
Sias is Poubloues se uitblinker
Griekwas se flank Sias Koen was Saterdag die groot wenner op dié unie se prysuitdeling in Kimberley.
Aussie-krieketskrywer se dood in Kaap weer ondersoek
Fairfax Media in Australië het Maandag bekend gemaak dat die ondersoek na die beweerde en omstrede selfmoord van die bekroonde krieketskrywer Peter Roebuck sewe jaar gelede in Kaapstad heropen gaan word.
Petrolprys: Só lyk vooruitsig vir November
Hoewel die rand op die oomblik in motoriste se guns tel, beteken die hardnekkige styging in internasionale oliepryse dat die petrolprys in November wéér heelwat sal styg.
eFiling kan oor 2 j. in duie stort, maan kenner
Jan Taks se eFiling-stelsel kan oor twee jaar in duie stort as dit nie dringend opgedateer en in stand gehou word nie.
Lees die jongste uitgawe van LBW hier!
Hoe gemaak met die trolle in die drinkwater?
Ons kan lank stry oor deur wie en waar daar die meeste gif gespoeg en gal gebraak word tussen ouer en skeidsregter op die kantlyn van 'n o.12-rugbywedstryd.
Hoekom het vroue Kavanaugh se kant gekies?
Dit behoort geen verrassing te wees dat so baie vroue van die Republikeinse Party in die VSA onlangs die kant gekies het van 'n man wat van seksuele aanranding beskuldig word nie, skryf Renata Bongiorno.
Wat is 'n African, meneer?
Binne ANC-geledere het die beleid van uitsluiting in Suid-Afrika nie dramaties verander nie, skryf Danny Titus.
Jannie du Toit oes weer sy eie musiek
Die Afrikaanse sanger Jannie du Toit het pas 'n nuwe enkelspeler, "Jy kyk sag", uitgereik. Dit sal in November vanjaar ook op sy nuwe album, Oesjaar, gehoor kan word.
Renosterprent ryg oral pryse in
En nóg 'n prys – dié keer die grote. Twee Suid-Afrikaanse rolprentmakers word wêreldwyd vereer vir hul rolprent waarmee hulle die krisis waarin renosters verkeer, onder die wêreld se aandag wil bring.
Aretha dalk fokus van 4de 'Genius'-reeks
Aretha Franklin is moontlik die volgende bekende persoon wie se lewe in die Amerikaanse televisiereeks Genius belig gaan word.
Jongste Tuis hier beskikbaar!
Stres eis al hoe groter tol by jeug
Stigmatisering, versmorende druk en onmoontlike verwagtinge.
Stille krag, weeldevrag
Die weeldevervaardiger Bentley het pas 'n 4.0-liter-V8-dieselbron in hul eerste lewenstyler, die Bentayga, vasgeskroef. Die resultate is verstommend, seg Egmont Sippel.
Kaapstad sê 'ja' vir 2 100 nuwe swembaddens
Deur Malherbe Nienaber 07 Desember 2017 18:39
Die Kaapse metroraad het Donderdag bevestig dat hy aansoeke om meer as 2 000 swembaddens in Kaapstad te bou sedert Januarie al goedgekeur het. Foto: Mlungisi Louw
Die Kaapse metroraad het sedert Januarie meer as 2 000 aansoeke om swembaddens in Kaapstad te bou goedgekeur en sê hy beskou die bou en opvul van swembaddens as "aparte kwessies".
Brett Herron, burgemeesterskomiteelid vir vervoer en stedelike ontwikkeling, het Donderdag bevestig dat 2 100 aansoeke vir swembaddens teen 24 November al goedgekeur is.
Hiervan is 2 078 van die aansoeke vir woongebiede en 13 vir nie-residensiële swembaddens.
Brett Herron, burgemeesterskomiteelid vir vervoer en stedelike ontwikkeling in die Kaapse metroraad. Foto: Danielle Karallis
Dit het bekend geword nadat 'n navraag gestuur is oor die ontwikkelingsplan van die private meisieskool St. Cyprian's in Oranjezicht, wat ook aansoek gedoen het om 'n swembad te bou.
Dié aansoek om meer klaskamers te bou, asook 'n nuwe biblioteek, veeldoelige sportsaal, tennisbane en 'n sentrum vir uitvoerende kunste, is Dinsdag deur die munisipale beplanningstribunaal aanbeveel vir goedkeuring.
Herron sê die metroraad kan nie 'n geldige aansoek afwys nie en dat die bou en opvul van swembaddens as "aparte kwessies" beskou moet word.
Bouwerk word ingevolge die bouregulasies bestuur, terwyl die opvul en hervul van swembaddens deur waterverordenings gereguleer word.
Hy het egter benadruk dat dit tans onwettig is om swembaddens met munisipale drinkwater te vul en inwoners is aangemoedig om spaarsamig met grondwater te wees.
Sue Redelinghuys, hoof van St. Cyprian's, het Woensdag gesê die planne vir dié bouwerk is drie jaar gelede opgestel voordat die droogte se uitwerking ervaar is.
"Die swembad is slegs 'n deel van die ontwikkelingsplan wat goedgekeur is en die skool sal verantwoordelik voortgaan met alle aspekte van die plan – veral die voorgestelde swembad."
Volgens Redelinghuys is die skool se swembad oud, met die lengtes wat nog in tree gemeet is, en moet dit opgeknap word.
'n Nuwe swembad van 25 m by 25 m vir kompetisies en waterpolo is beoog, maar dit is nog nie ontwerp nie.
Die private meisieskool St. Cyprian's in Kaapstad se aansoek om die skoolterrein in Oranjezicht uit te brei is vandeesweek deur die Kaapse metroraad goedgekeur en sluit in 'n aansoek om 'n nuwe binnenshuise swembad te bou. Foto: People's Post
Die swembad sal ook so "vlak as moontlik" gehou word en nie gepas vir duik wees nie. Dit sal binnenshuis moet wees sodat die swembad heeljaar gebruik kan word, maar dit sal afhang van die geld wat beskikbaar is, sê Redelinghuys.
Indien die swembad in die buitelug is, sal die skool dit bedek wanneer dit nie gebruik word nie.
Die nuwe swembad sal met die water van die oue gevul word, saam met behandelde gryswater en reënwater. Waar nodig, sal boorgatwater gebruik word om die swembad te hervul.
As deel van die ontwikkelingsplan, sal 'n deurpad ook na die westelike deel van die kampus gebou word om verkeer in spitstyd te verlig.
Sue Redelinghuys, hoof van St. Cyprian's, onafhanklike meisieskool in Oranjezicht, Kaapstad. Foto: St Cyprian's School
Dit is nodig omdat die skool omring word deur nou paaie met min ruimte vir parkeerplek, sowel as twee kleuterskole en 'n tehuis.
Die skool het tans een "klein sportveld" wat deur die preprimêre skool, voorbereidingskool en hoërskool benut word, terwyl dit "minimaal" met gryswater en boorgatwater natgelei word.
Redelinghuys sê daar word ook gekyk na die moontlikheid van vruggebruik van ander sportvelde in die gebied.
Dit sal behels dat 'n baan met kunsgras ontwikkel word sodat dit nie water nodig het nie.
Met die ontwikkeling beplan St. Cyprian's om van 955 leerlinge tot 1 098 leerlinge te groei.
Altesaam 60 besware teen die aansoek is ontvang.
* Die Kaapse metroraad het vandeesmaand aangekondig dat Vlak 6-waterbeperkings van 1 Januarie 2018 af sal geld.
Dit behels dat boorgatwater vir gebruik buite die huis ontmoedig word om grondwater te spaar.
Geen nuwe landskapwerk of sportvelde mag onder dié beperkings geskep word nie, tensy dit slegs met nie-drinkbare water besproei word.